Suomen Kansanvaltuuskunnan päätös perunain ja muiden juurikasvien käytöstä
Suomen Kansanvaltuuskunnan asetuskokoelma 20.3.1918/29.

Suomen Kansanvaltuuskunnan päätös

perunain ja muiden juurikasvien käytöstä.

Annettu Helsingissä, 20 päivänä maaliskuuta 1918.

___

  Suomen Kansanvaltuuskunnan päätöksellä säädetään:

Kaikkia, joilla on perunoita, lanttuja tai nauriita käsketään ilmoittamaan varastojensa suuruus paikalliselle elintarvelautakunnalle kuluvan kuun 27 päivään mennessä uhalla, että ne muuten kaikki julistetaan ilman korvausta valtiolle menetetyksi, ja on elintarvelautakuntien siinä tapauksessa otettava ne heti haltuunsa.

Ilmoituksista on elintarvelautakuntain tehtävä yhteenveto ja lähetettävä se Elintarvehallitukselle viimeistään ensi huhtikuun 1 päivänä.

Ilmoitetuista varastoista on, Kansanvaltuuskunnan ennen tekemän päätöksen mukaan, tavaranomistajalla oikeus pitää siemen ja 1 hehto henkeä kohti. Ylijäämä on luovutettava paikallisen elintarvelautakunnan käytettäväksi säädetystä rajahinnasta.

Elintarvelautakuntain on velvottava, että tätä määräystä noudatetaan, ja saatettava rikkojat heti syytteeseen vallankumousoikeudessa.

Helsingissä, 20 päivänä maaliskuuta 1918.

Suomen Kansanvaltuuskunnan Elintarveasiain Osasto:

Valtuutettu O. TOKOI.

</div>

Huomautukset

Suomen kansanvaltuuskunnan asetuskokoelma